**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



**Iktatószám: C/148-5/2025.**

Előterjesztő: Dr. Csáky András polgármester

Szakmai előterjesztő: Ilyés Marianna főépítész

Ügyintéző: Farkas Zsoltné

**Tárgy:** Cegléd Város településrendezési eszközeinek részleges módosítása (441 sz. főút 11,5 tonnás b.megerősítése) – **döntés a partnerségi egyeztetés lezárásáról**

**Mellékletek:**

1. partnerségi egyeztetést lezáró jegyzőkönyv
2. véleményezési dok. - alátámasztó munkarész
3. véleményezési dok. - jóváhagyandó munkarész tervezete

**ELŐTERJESZTÉS**

Cegléd Város Önkormányzata

Képviselő-testületének 2025. január 23-ai ülésére

**Tisztelt Képviselő-testület!**

A **204/2024. (VI.20.) Ök.** **határozatban** a Képviselő-testület az Építési és Közlekedési Minisztérium. megbízásából eljáró Pannonway Építő Kft. kezdeményezésére a *„441 sz. főút Cegléd -Nagykőrös (4 sz. főút csp. – Nagykőrös Téglagyári utca csp. között) szakasz 11,5 tonnás burkolatmegerősítése”* nemzetgazdasági szempontból kiemelt beruházás megvalósulása érdekében Cegléd város településrendezési eszközeinek részleges módosításáról (a továbbiakban: Részleges módosítás) döntött. A határozat alapján a Pannonway Építő Kft., Cegléd Város Önkormányzata és a POLTRADE Bt., mint településtervező között 2024. július 10-én tervezési szerződés jött létre.

A Részleges módosítást *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: Korm. rendelet) értelmében az **E-TÉR felületen,** **egyszerűsített eljárásban** az önkormányzat megindította, adatszolgáltatást nyújtott a megbízott Tervező felé, és beszerezte a véleményeket a környezeti vizsgálat szükségességének eldöntéséhez.

A Képviselő-testület a 332/2024. (XI.21) Ök. határozatában döntött arról, hogy a Részleges módosítással kapcsolatban megkeresett környezet védelméért felelős szervek véleményével egyetértésben, *az egyes tervek, illetve programok környezeti vizsgálatáról* szóló 2/2005. (I.11.) Korm. rendelet szerinti környezeti vizsgálat lefolytatása nem szükséges

**A Részleges módosítás partnerségi egyeztetése** a *helyi partnerségi egyeztetés részletes szabályairól* szóló 7/2023. (III.30.) ök. rendelet (a továbbiakban: Partnerségi rendelet) szerint, valamint a *veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról* szóló 146/2023. (IV.27.) Korm. rendelet 2. §-a alapján **elektronikus úton történt.**

Továbbá *a veszélyhelyzettel összefüggő átmeneti szabályokról* szóló 2021. évi XCIX. törvény 157. § (1) bekezdés b) pontja szerint a Korm. rendelet rendelkezéseitől eltérően „*a helyi önkormányzat a partnerségi egyeztetés személyes megjelenést előíró szabályaitól eltérően a javaslatkérést, a tájékoztatást, a véleménynyilvánítást és az egyeztetést elektronikus úton is lefolytathatja”,* valamint c) pontja értelmében” *a tájékoztatás lakossági fóruma elektronikus úton is történhet azzal, hogy az észrevételeket és javaslatokat a közzétételtől, videókonferenciától számított tizenöt napon belül lehet megtenni.”*

**Fentiek alapján a Részleges módosítás partnerségi egyeztetésére vonatkozó felhívás,** az Önkormányzat honlapján és a közösségi médiában, valamint a Hivatal hirdetőtábláján közzétételre került. **A hivatkozott rendelkezések értelmében a Partnerek – 2024. december 6. és 2024. december 20. között – tehették meg javaslataikat, észrevételeiket illetve írhatták meg véleményüket.**

A partnerségi egyeztetés során a véleményezési dokumentációban szereplő tervezett módosítással kapcsolatban egy darab lakossági módosítási igény érkezett, melyet a Tervező felé továbbítottuk, aki a tervdokumentációt az észrevételt figyelembe véve átdolgozta. A beérkezett vélemény összefoglalója jelen előterjesztés mellékletét képező, 2025. január 7-én készült jegyzőkönyv mellékletét képezi. A partnerségi egyeztetés – mindezeket figyelembe véve – a jegyzőkönyv szerint lezárható**.**

**A partnerségi egyeztetés lezárásról a Partnerségi rendelet 7. §-a alapján a Képviselő-testület dönt.** A véleményekről szóló döntést és annak indokolását a polgármester a döntéshozatalt követő 15 napon belül az önkormányzat hivatalos honlapján közzéteszi.

A Korm. rendelet 68. § (2) bekezdése szerint egyszerűsített eljárás esetén a véleményezési szakaszban csak a partner ad véleményt, azaz a partnerségi egyeztetés a véleményezési szakasszal együtt kerül lefolytatásra, mely **véleményezési szakasz lezárásáról** – **a Korm. rendelet 66. § (7b) bekezdése értelmében** – **szintén a Képviselő-testület jogosult dönteni.**

**A fentiekre tekintettel kérem a Tisztelt Képviselő-testületet, hogy a mellékelt határozati javaslat alapján hozza meg döntését a Cegléd Város településrendezési eszközeinek részleges módosításával kapcsolatos partnerségi egyeztetés lezárásáról, és ezzel együtt a véleményezési szakasz lezárásáról, továbbá az ezt követő záró szakasz megindításáról.**

Az önkormányzat a záró szakasz lefolytatását az E-TÉR felületen keresztül kezdeményezi. Az állami főépítész a záró szakasz szabályai szerint egyeztető tárgyalást kezdeményez a véleményezésre jogosult szervekkel. A záró szakmai véleményt az állami főépítész az egyeztető tárgyalást – vagy amennyiben az egyeztető tárgyaláson elhangzottak alapján módosításra van szükség, a módosított tervezett E-TÉR –re való feltöltését – követően adja ki. Az önkormányzat a településrendezési eszközök módosításának elfogadásáról a záró szakmai vélemény ismeretében fog majd dönteni.

Az előterjesztést **a Gazdasági Bizottság tárgyalja**, és a Képviselő-testület és szervei szervezeti és működési szabályzatáról szóló 22/2024. (XI. 12.) Ök. rendelet 50/B. § (1) és (2) bekezdésében, valamint a 411/2024.(XII. 11.) Ök. határozatban foglaltakra tekintettel **Dr. Ferenczi Norbert tanácsnok véleményezheti.** A Bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1)-(2) bekezdésben foglaltakra figyelemmel **nyilvános ülés** keretében, az 50. § és a KT SzMSz 55.§. (1) bekezdése és az 59. § rendelkezései alapján **egyszerű többségű** szavazati arányt igényel.

Cegléd, 2025. január 7.

**Dr. Csáky András**

polgármester

**HATÁROZATI JAVASLAT**

**Cegléd Város Önkormányzatának Képviselő-testülete**

1. lezárja Cegléd Város településrendezési eszközeinek a *„441 sz. főút Cegléd -Nagykőrös (4 sz. főút csp. – Nagykőrös Téglagyári utca csp. között) szakasz 11,5 tonnás burkolatmegerősítése”* nemzetgazdasági szempontból kiemelt beruházással megvalósulására irányuló módosításával kapcsolatos partnerségi egyeztetést, és ezzel együtt annak véleményezési szakaszát.
2. kezdeményezi a záró szakasz lefolytatását.
3. utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Csáky András polgármester

A határozatot kapja:

1. Ilyés Marianna városi főépítész és általa
   1. Pannonway Kft.
   2. Poltrade Bt.
2. Szervezési Iroda
3. PVMKH Állami Főépítész
4. Irattár

Láttam:

Dr. Diósgyőri Gitta

címzetes főjegyző